CELEX: 32008L0125
Language: el
Date: 2008-12-19 00:00:00
Title: Οδηγία 2008/125/ΕΚ της Επιτροπής, της 19ης Δεκεμβρίου 2008 , σχετικά με την τροποποίηση της οδηγίας του Συμβουλίου 91/414/ΕΟΚ, ώστε να συμπεριληφθούν οι ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρας του 2,5-διχλωροβενζοϊκού οξέος, metamitron, sulcotrione, tebuconazole και triadimenol (Κείμενο που παρουσιάζει ενδιαφέρον για τον ΕΟΧ)

20.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/78
            
         
      ΟΔΗΓΊΑ 2008/125/ΕΚ ΤΗΣ ΕΠΙΤΡΟΠΉΣ
   
   της 19ης Δεκεμβρίου 2008
   σχετικά με την τροποποίηση της οδηγίας του Συμβουλίου 91/414/ΕΟΚ, ώστε να συμπεριληφθούν οι ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρας του 2,5-διχλωροβενζοϊκού οξέος, metamitron, sulcotrione, tebuconazole και triadimenol
   (Κείμενο που παρουσιάζει ενδιαφέρον για τον ΕΟΧ)
   H ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:
   
               (1)
            
            
               Οι κανονισμοί (ΕΚ) αριθ. 451/2000 (2) και (ΕΚ) αριθ. 1490/2002 (3) της Επιτροπής, καθορίζουν τους λεπτομερείς κανόνες εφαρμογής του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν ενόψει της ενδεχόμενης συμπερίληψής τους στο παράρτημα Ι της οδηγίας 91/414/ΕΟΚ. Ο εν λόγω κατάλογος συμπεριλαμβάνει τις ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρας του 2,5-διχλωροβενζοϊκού οξέος, metamitron, sulcotrione, tebuconazole και triadimenol.
            
         
               (2)
            
            
               Για τις εν λόγω δραστικές ουσίες αξιολογήθηκαν οι επιπτώσεις στην ανθρώπινη υγεία και το περιβάλλον, σύμφωνα με τις διατάξεις που θεσπίζονται στους κανονισμούς (ΕΚ) αριθ. 451/2000 και (ΕΚ) αριθ. 1490/2002, για μια σειρά χρήσεων που προτάθηκαν από τους κοινοποιούντες. Επιπλέον, οι εν λόγω κανονισμοί ορίζουν τα κράτη μέλη εισηγητές, που πρέπει να υποβάλουν τις σχετικές εκθέσεις αξιολόγησης και συστάσεις στην Ευρωπαϊκή Αρχή για την Ασφάλεια των Τροφίμων (ΕΑΑΤ), σύμφωνα με το άρθρο 10 παράγραφος 1 του κανονισμού (ΕΚ) αριθ. 1490/2002. Για τις ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, μεθυλεστέρα του 2,5-διχλωροβενζοϊκού οξέος και sulcotrione, κράτος μέλος εισηγητής ήταν η Γερμανία και όλες οι σχετικές πληροφορίες υποβλήθηκαν στις 19 Ιουνίου 2007 για τις ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, και μεθυλεστέρα του 2,5-διχλωροβενζοϊκού οξέος, και στις 9 Αυγούστου 2006 για τη sulcotrione. Για τις ουσίες metamitron και triadimenol, κράτος μέλος εισηγητής ήταν το Ηνωμένο Βασίλειο και όλες οι σχετικές πληροφορίες υποβλήθηκαν στις 22 Αυγούστου 2007 και στις 29 Μαΐου 2006 αντίστοιχα. Για την ουσία cymoxanil, κράτος μέλος εισηγητής ήταν η Αυστρία και όλες οι σχετικές πληροφορίες υποβλήθηκαν στις 15 Ιουνίου 2007. Για την ουσία dodemorph, κράτος μέλος εισηγητής ήταν η Ολλανδία και όλες οι σχετικές πληροφορίες υποβλήθηκαν στις 9 Φεβρουαρίου 2007. Για την tebuconazole, κράτος μέλος εισηγητής ήταν η Δανία και όλες οι σχετικές πληροφορίες υποβλήθηκαν στις 5 Μαρτίου 2007.
            
         
               (3)
            
            
               Οι εκθέσεις αξιολόγησης επανεξετάστηκαν από τα κράτη μέλη και την ΕΑΑΤ και υποβλήθηκαν στην Επιτροπή στις 29 Σεπτεμβρίου 2008 για τις ουσίες φωσφορούχο αργίλιο, φωσφορούχο ασβέστιο και metamitron, στις 30 Σεπτεμβρίου 2008 για το φωσφορούχο μαγνήσιο, στις 17 Σεπτεμβρίου 2008 για τις cymoxanil και dodemorph, στις 26 Σεπτεμβρίου 2008 για το μεθυλεστέρα του 2,5-διχλωροβενζοϊκού οξέος, στις 31 Ιουλίου 2008 για τη sulcotrione και στις 25 Σεπτεμβρίου 2008 για τη tebuconazol και την triadimenol, υπό τη μορφή επιστημονικών εκθέσεων της ΕΑΑΤ (4). Οι εν λόγω εκθέσεις επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 28 Οκτωβρίου 2008 υπό τη μορφή των εκθέσεων επανεξέτασης της Επιτροπής σχετικά με τις ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρας του 2,5-διχλωροβενζοϊκού οξέος, metamitron, sulcotrione, tebuconazole και triadimenol.
            
         
               (4)
            
            
               Από τις διάφορες εξετάσεις που πραγματοποιήθηκαν διαπιστώθηκε ότι για φυτοπροστατευτικά προϊόντα που περιέχουν τις ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρας του 2,5-διχλωροβενζοϊκού οξέος, metamitron, sulcotrione, tebuconazole ή triadimenol μπορεί να αναμένεται ότι, σε γενικές γραμμές, πληρούνται οι απαιτήσεις που ορίζονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στις εκθέσεις επανεξέτασης της Επιτροπής. Ως εκ τούτου, είναι σκόπιμο να συμπεριληφθούν αυτές οι δραστικές ουσίες στο παράρτημα Ι, ώστε να εξασφαλιστεί ότι σε όλα τα κράτη μέλη οι άδειες για φυτοπροστατευτικά προϊόντα που περιέχουν αυτές τις δραστικές ουσίες μπορούν να χορηγούνται σύμφωνα με τις διατάξεις της εν λόγω οδηγίας.
            
         
               (5)
            
            
               Με την επιφύλαξη αυτού του συμπεράσματος, κρίνεται σκόπιμο να ληφθούν περαιτέρω πληροφορίες σχετικά με ορισμένα ειδικά σημεία. Το άρθρο 6 παράγραφος 1 της οδηγίας 91/414/ΕΟΚ προβλέπει ότι η καταχώρηση μιας ουσίας στο παράρτημα I ενδέχεται να υπόκειται σε προϋποθέσεις. Ως εκ τούτου, για την metamitron ο κοινοποιών πρέπει να υποβάλει περαιτέρω πληροφορίες σχετικά με την επίπτωση του μεταβολίτη εδάφους M3 στα υπόγεια ύδατα, στα υπολείμματα σε εναλλασσόμενες καλλιέργειες, στο μακροπρόθεσμο κίνδυνο για τα εντομοφάγα πουλιά και τον ειδικό κίνδυνο για πουλιά και θηλαστικά που ενδέχεται να μολυνθούν από την πρόσληψη νερού στο χωράφι. Επιπλέον, για τη sulcotrione ο κοινοποιών πρέπει να υποβάλλει περαιτέρω πληροφορίες σχετικά με την υποβάθμιση του εδάφους και του νερού από την κυκλοεξαδιονική ρίζαόνη και το μακροπρόθεσμο κίνδυνο για τα εντομοφάγα πουλιά. Επιπλέον, κρίνεται σκόπιμο να υποβληθεί η tebuconazole σε περαιτέρω δοκιμές, για να επαληθευτεί η αξιολόγηση του κινδύνου για τα πουλιά και τα θηλαστικά και ο κοινοποιών πρέπει να προσκομίσει τις εν λόγω πληροφορίες. Επιπλέον, οι ουσίες tebuconazole και triadimenol πρέπει να υποβληθούν σε περαιτέρω δοκιμές για ενδεχόμενες ιδιότητές τους ενδοκρινικής διαταραχής, μόλις εκδοθούν από τον ΟΟΣΑ κατευθυντήριες γραμμές για τις δοκιμές σχετικά με ενδοκρινικές διαταραχές, ή, εναλλακτικά, από την Κοινότητα. Τέλος, απαιτείται να υποβληθεί η triadimenol σε περαιτέρω δοκιμές, για να επαληθευτεί η χημική της σύνθεση και ο μακροχρόνιος κίνδυνος για πουλιά και θηλαστικά, και ο κοινοποιών πρέπει να προσκομίσει τις εν λόγω πληροφορίες.
            
         
               (6)
            
            
               Πριν από την καταχώρηση μιας δραστικής ουσίας στο παράρτημα I, πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώρηση.
            
         
               (7)
            
            
               Με την επιφύλαξη των υποχρεώσεων που ορίζονται από την οδηγία 91/414/ΕΟΚ ως αποτέλεσμα της καταχώρησης μιας δραστικής ουσίας στο παράρτημα I, τα κράτη μέλη πρέπει να έχουν στη διάθεσή τους περίοδο έξι μηνών μετά την καταχώρηση για να επανεξετάσουν τις υπάρχουσες άδειες φυτοπροστατευτικών προϊόντων, τα οποία περιέχουν φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρα του 2,5-διχλωροβενζοϊκού οξέος, metamitron, sulcotrione, tebuconazole και triadimenol, προκειμένου να διασφαλιστεί η τήρηση των απαιτήσεων που ορίζονται από την οδηγία 91/414/ΕΟΚ, ιδίως από το άρθρο 13 και τις σχετικές προϋποθέσεις που ορίζονται στο παράρτημα I. Τα κράτη μέλη πρέπει να τροποποιήσουν, να αντικαταστήσουν ή να ανακαλέσουν, κατά περίπτωση, τις υπάρχουσες άδειες, σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την παραπάνω προθεσμία, πρέπει να προβλεφθεί μεγαλύτερη χρονική περίοδος για την υποβολή και την αξιολόγηση του πλήρους φακέλου του παραρτήματος ΙΙΙ για κάθε φυτοπροστατευτικό προϊόν ανά προοριζόμενη χρήση, σύμφωνα με τις ενιαίες αρχές της οδηγίας 91/414/ΕΟΚ.
            
         
               (8)
            
            
               Η εμπειρία που αποκομίστηκε από προηγούμενες καταχωρήσεις στο παράρτημα I της οδηγίας 91/414/ΕΟΚ για τις δραστικές ουσίες, οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92, έδειξε ότι ενδέχεται να προκύψουν δυσκολίες κατά την ερμηνεία των υποχρεώσεων των κατόχων των υπαρχουσών αδειών αναφορικά με την πρόσβαση σε δεδομένα. Επομένως, προκειμένου να αποφευχθούν περαιτέρω δυσκολίες, κρίνεται απαραίτητο να διασαφηνιστούν οι υποχρεώσεις των κρατών μελών, ιδίως η υποχρέωση επιβεβαίωσης του ότι ο κάτοχος μιας άδειας προσφέρει πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Εντούτοις, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους των αδειών, σε σχέση με τις οδηγίες που είχαν έως τώρα εκδοθεί για την τροποποίηση του παραρτήματος I.
            
         
               (9)
            
            
               Ως εκ τούτου, είναι σκόπιμο να τροποποιηθεί η οδηγία 91/414/ΕΟΚ αναλόγως.
            
         
               (10)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν, έως τις 28 Φεβρουαρίου 2010 το αργότερο, τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση με την παρούσα οδηγία. Κοινοποιούν άμεσα στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ των εν λόγω διατάξεων και της παρούσας οδηγίας.
   Εφαρμόζουν τις διατάξεις αυτές από την 1η Μαρτίου 2010.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από σχετική παραπομπή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   Άρθρο 3
   1.   Σύμφωνα με την οδηγία 91/414/ΕΟΚ, όπου είναι απαραίτητο, τα κράτη μέλη, έως τις 28 Φεβρουαρίου 2010, τροποποιούν ή ανακαλούν υφιστάμενες άδειες φυτοπροστατευτικών προϊόντων που περιέχουν τις ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρα του 2,5-διχλωροβενζοϊκού οξέος, metamitron, sulcotrione, tebuconazole και triadimenol.
   Μέχρι αυτή την ημερομηνία επαληθεύουν συγκεκριμένα ότι πληρούνται οι προϋποθέσεις του παραρτήματος I της εν λόγω οδηγίας όσον αφορά τις ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρας του 2,5-διχλωροβενζοϊκού οξέος, metamitron, sulcotrione, tebuconazole και triadimenol, με εξαίρεση αυτών που ορίζονται στο μέρος B της εγγραφής που αφορά την εν λόγω δραστική ουσία, καθώς και ότι ο κάτοχος της άδειας διαθέτει ή έχει πρόσβαση σε φάκελο που πληροί τις απαιτήσεις του παραρτήματος II της εν λόγω οδηγίας, σύμφωνα με τις διατάξεις του άρθρου 13 της εν λόγω οδηγίας.
   2.   Κατά παρέκκλιση της παραγράφου 1, για κάθε εκγεκριμένο φυτοπροστατευτικό προϊόν, το οποίο περιέχει φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρα του 2,5-διχλωροβενζοϊκού οξέος, metamitron, sulcotrione, tebuconazole και triadimenol, είτε ως μοναδική δραστική ουσία είτε ως μια από πολλές δραστικές ουσίες, οι οποίες όλες απαριθμούνταν στο παράρτημα I της οδηγίας 91/414/ΕΟΚ έως τις 31 Αυγούστου 2009 το αργότερο, τα κράτη μέλη αξιολογούν εκ νέου το προϊόν, σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, βάσει φακέλου που πληροί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της εγγραφής στο παράρτημα I της εν λόγω οδηγίας, σχετικά με τις ουσίες φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρας του 2,5-διχλωροβενζοϊκού οξέος, metamitron, sulcotrione, tebuconazole και triadimenol αντίστοιχα. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από αυτήν τη διαπίστωση, τα κράτη μέλη:
   
               α)
            
            
               σε περίπτωση προϊόντος που περιέχει φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρα του 2,5-διχλωροβενζοϊκού οξέος, metamitron, sulcotrione, tebuconazole ή triadimenol ως μοναδική δραστική ουσία, όπου απαιτείται, τροποποιούν ή ανακαλούν την άδεια το αργότερο έως τις 28 Φεβρουαρίου 2014 ή
            
         
               β)
            
            
               σε περίπτωση που ένα προϊόν περιέχει φωσφορούχο αργίλιο, φωσφορούχο ασβέστιο, φωσφορούχο μαγνήσιο, cymoxanil, dodemorph, μεθυλεστέρα του 2,5-διχλωροβενζοϊκού οξέος, metamitron, sulcotrione, tebuconazole ή triadimenol ως μια από τις πολλές δραστικές ουσίες, όπου απαιτείται, τροποποιούν ή ανακαλούν την άδεια έως τις 28 Φεβρουαρίου 2014 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες καταχωρήθηκε η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία είναι η μεταγενέστερη.
            
         Άρθρο 4
   Η παρούσα οδηγία αρχίζει να ισχύει την 1η Σεπτεμβρίου 2009.
   Άρθρο 5
   Η παρούσα οδηγία απευθύνεται στα κράτη μέλη.
   
      Βρυξέλλες,·19 Δεκεμβρίου 2008
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 230 της 19.8.1991, σ. 1.
   
      (2)  ΕΕ L 55 της 29.2.2000, σ. 25.
   
      (3)  ΕΕ L 224 της 21.8.2002, σ. 23.
   
      (4)  Επιστημονική Έκθεση ΕΑΑΤ (2008) 182, Συμπέρασμα αναφορικά με την επανεξέταση της αξιολόγησης του κινδύνου από την παρουσία της δραστικής ουσίας φωσφορούχο αργίλιο στα φυτοφάρμακα (οριστικοποιήθηκε στις 29 Σεπτεμβρίου 2008).
   Επιστημονική Έκθεση ΕΑΑΤ (2008) 183, Συμπέρασμα αναφορικά με την επανεξέταση της αξιολόγησης του κινδύνου από την παρουσία της δραστικής ουσίας φωσφορούχο ασβέστιο στα φυτοφάρμακα (οριστικοποιήθηκε στις 29 Σεπτεμβρίου 2008).
   Επιστημονική Έκθεση ΕΑΑΤ (2008) 190, Συμπέρασμα αναφορικά με την επανεξέταση της αξιολόγησης του κινδύνου από την παρουσία της δραστικής ουσίας φωσφορούχο μαγνήσιο στα φυτοφάρμακα (οριστικοποιήθηκε στις 30 Σεπτεμβρίου 2008).
   Επιστημονική Έκθεση ΕΑΑΤ (2008) 167, Συμπέρασμα αναφορικά με την επανεξέταση της αξιολόγησης του κινδύνου από την παρουσία της δραστικής ουσίας σιμοξανίλ στα φυτοφάρμακα (οριστικοποιήθηκε στις 17 Σεπτεμβρίου 2008).
   Επιστημονική Έκθεση ΕΑΑΤ (2008) 170, Συμπέρασμα αναφορικά με την επανεξέταση της αξιολόγησης του κινδύνου από την παρουσία της δραστικής ουσίας δοδεμόρφ στα φυτοφάρμακα (οριστικοποιήθηκε στις 17 Σεπτεμβρίου 2008).
   Επιστημονική Έκθεση ΕΑΑΤ (2008) 180, Συμπέρασμα αναφορικά με την επανεξέταση της αξιολόγησης του κινδύνου από την παρουσία της δραστικής ουσίας μεθυλεστέρας του 2,5-διβενζοϊκού οξέος στα φυτοφάρμακα (οριστικοποιήθηκε στις 26 Σεπτεμβρίου 2008).
   Επιστημονική Έκθεση ΕΑΑΤ (2008) 185, Συμπέρασμα αναφορικά με την επανεξέταση της αξιολόγησης του κινδύνου από την παρουσία της δραστικής ουσίας μεταμιτρόν στα φυτοφάρμακα (οριστικοποιήθηκε στις 29 Σεπτεμβρίου 2008).
   Επιστημονική Έκθεση ΕΑΑΤ (2008) 150, Συμπέρασμα αναφορικά με την επανεξέταση της αξιολόγησης του κινδύνου από την παρουσία της δραστικής ουσίας σουλκοτριόνη στα φυτοφάρμακα (οριστικοποιήθηκε στις 31 Ιουλίου 2008).
   Επιστημονική Έκθεση ΕΑΑΤ (2008) 176, Συμπέρασμα αναφορικά με την επανεξέταση της αξιολόγησης του κινδύνου από την παρουσία της δραστικής ουσίας τεμπουκοναζόλη στα φυτοφάρμακα (οριστικοποιήθηκε στις 25 Σεπτεμβρίου 2008).
   Επιστημονική Έκθεση ΕΑΑΤ (2008) 177, Συμπέρασμα αναφορικά με την επανεξέταση της αξιολόγησης του κινδύνου από την παρουσία της δραστικής ουσίας τριαδιμενόλη στα φυτοφάρμακα (οριστικοποιήθηκε στις 25 Σεπτεμβρίου 2008).
   
      ΠΑΡΑΡΤΗΜΑ
      Η ακόλουθη εγγραφή προστίθεται στο τέλος του πίνακα του παραρτήματος I της οδηγίας 91/414/ΕΟΚ:
      
         
                     Αριθ.
                  
                  
                     Κοινή ονομασία, αριθμοί αναγνώρισης
                  
                  
                     Ονομασία IUPAC
                  
                  
                     Καθαρότητα (1)
                     
                  
                  
                     Έναρξη ισχύος
                  
                  
                     Λήξη της καταχώρισης
                  
                  
                     Ειδικοί όροι
                  
               
                     «266
                  
                  
                     Φωσφορούχο αργίλιο
                     CAS No 20859-73-8
                     CIPAC No 227
                  
                  
                     
                        Φωσφορούχο αργίλιο
                     
                  
                  
                     ≥ 830 g/kg
                  
                  
                     1 Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ A
                     Επιτρέπονται μόνο χρήσεις για εντομοκτονία και τρωκτικοκτονία με μορφή έτοιμων προς χρήση προϊόντων που περιέχουν φωσφορούχο αργίλιο.
                     Ως τρωκτικοκτόνο, επιτρέπονται χρήσεις μόνο σε εξωτερικό χώρο.
                     Οι άδειες πρέπει να περιορίζονται μόνο σε επαγγελματίες χρήστες.
                     ΜΕΡΟΣ B
                     Για την υλοποίηση των ενιαίων αρχών του παραρτήματος VI, πρέπει να ληφθούν υπόψη τα συμπεράσματα της έκθεσης επανεξέτασης σχετικά με το φωσφορούχο αργίλιο, και ειδικά τα προσαρτήματα I και II της εν λόγω έκθεσης, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων της 28ης Οκτωβρίου 2008.
                     Στο πλαίσιο αυτής της συνολικής αξιολόγησης, τα κράτη μέλη πρέπει να δώσουν ιδιαίτερη προσοχή στα εξής:
                     
                                 —
                              
                              
                                 στην προστασία του καταναλωτή και στη διασφάλιση του ότι τα διατεθειμένα έτοιμα προς χρήση προϊόντα που περιέχουν φωσφορούχο αργίλιο απομακρύνονται από τα προϊόντα τροφίμων σε χρήσεις εναντίον των παρασίτων των αποθηκευμένων τροφίμων και, στη συνέχεια, του ότι τίθεται σε εφαρμογή επαρκής επιπρόσθετη περίοδος αναμονής·
                              
                           
                                 —
                              
                              
                                 στην ασφάλεια του φορέα εκμετάλλευσης και των εργαζομένων και στη διασφάλιση του ότι οι όροι χρήσης προϋποθέτουν την εφαρμογή επιπλέον εξοπλισμού για την ατομική και την αναπνευστική προστασία·
                              
                           
                                 —
                              
                              
                                 στην προστασία των φορέων εκμετάλλευσης και των εργαζομένων κατά τον υποκαπνισμό για χρήσεις σε εσωτερικούς χώρους·
                              
                           
                                 —
                              
                              
                                 στην προστασία των εργαζομένων κατά την επιστροφή τους (μετά την περίοδο υποκαπνισμού) για χρήσεις σε εσωτερικούς χώρους·
                              
                           
                                 —
                              
                              
                                 στην προστασία των παρευρισκόμενων ατόμων από τη διαρροή αερίων για χρήσεις σε εσωτερικούς χώρους·
                              
                           
                                 —
                              
                              
                                 στην προστασία πουλιών και θηλαστικών. Στις προϋποθέσεις παροχής άδειας περιλαμβάνονται μέτρα μετριασμού του κινδύνου, όπως το κλείσιμο οπών και η επίτευξη πλήρους αφομοίωσης κόκκων στο έδαφος, όταν απαιτείται·
                              
                           
                                 —
                              
                              
                                 στην προστασία των υδρόβιων οργανισμών. Στις προϋποθέσεις παροχής άδειας περιλαμβάνονται μέτρα μετριασμού του κινδύνου, όπως ζώνες προστασίας μεταξύ των περιοχών όπου έχει εφαρμοστεί η ουσία και των επιφανειακών υδάτινων συστημάτων, όταν απαιτείται.
                              
                           
               
                     267
                  
                  
                     Φωσφορούχο ασβέστιο
                     CAS No 1305-99-3
                     CIPAC No 505
                  
                  
                     
                        Φωσφορούχο ασβέστιο
                     
                  
                  
                     ≥ 160 g/kg
                  
                  
                     1 Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ A
                     Επιτρέπονται μόνο χρήσεις σε εξωτερικούς χώρους για τρωκτικοκτονία με μορφή έτοιμων προς χρήση προϊόντων που περιέχουν φωσφορούχο ασβέστιο.
                     Οι άδειες πρέπει να περιορίζονται μόνο σε επαγγελματίες χρήστες.
                     ΜΕΡΟΣ B
                     Για την υλοποίηση των ενιαίων αρχών του παραρτήματος VI, πρέπει να ληφθούν υπόψη τα συμπεράσματα της έκθεσης επανεξέτασης σχετικά με το φωσφορούχο ασβέστιο, και ειδικά τα προσαρτήματα I και II της εν λόγω έκθεσης, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων της 28ης Οκτωβρίου 2008.
                     Στο πλαίσιο αυτής της συνολικής αξιολόγησης, τα κράτη μέλη πρέπει να δώσουν ιδιαίτερη προσοχή στα εξής:
                     
                                 —
                              
                              
                                 στην ασφάλεια του φορέα εκμετάλλευσης και των εργαζομένων και στη διασφάλιση του ότι οι όροι χρήσης προϋποθέτουν την εφαρμογή επιπλέον εξοπλισμού για την ατομική και την αναπνευστική προστασία·
                              
                           
                                 —
                              
                              
                                 στην προστασία πουλιών και θηλαστικών. Στις προϋποθέσεις άδειας περιλαμβάνονται μέτρα μετριασμού του κινδύνου, όπως το κλείσιμο οπών και η επίτευξη πλήρους αφομοίωσης κόκκων στο έδαφος, όταν απαιτείται·
                              
                           
                                 —
                              
                              
                                 στην προστασία των υδρόβιων οργανισμών. Στις προϋποθέσεις παροχής άδειας περιλαμβάνονται μέτρα μετριασμού του κινδύνου, όπως ζώνες προστασίας μεταξύ των περιοχών όπου έχει εφαρμοστεί η ουσία και των επιφανειακών υδάτινων συστημάτων, όταν απαιτείται.
                              
                           
               
                     268
                  
                  
                     Φωσφορούχο μαγνήσιο
                     CAS No 12057-74-8
                     CIPAC No 228
                  
                  
                     
                        Φωσφορούχο μαγνήσιο
                     
                  
                  
                     ≥ 880 g/kg
                  
                  
                     1 Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ A
                     Επιτρέπονται μόνο χρήσεις για εντομοκτονία και τρωκτικοκτονία με μορφή έτοιμων προς χρήση προϊόντων που περιέχουν φωσφορούχο μαγνήσιο.
                     Ως τρωκτικοκτόνο, επιτρέπονται χρήσεις μόνο σε εξωτερικό χώρο.
                     Οι άδειες πρέπει να περιορίζονται μόνο σε επαγγελματίες χρήστες.
                     ΜΕΡΟΣ B
                     Για την υλοποίηση των ενιαίων αρχών του παραρτήματος VI, πρέπει να ληφθούν υπόψη τα συμπεράσματα της έκθεσης επανεξέτασης σχετικά με το φωσφορούχο μαγνήσιο, και ειδικά τα προσαρτήματα I και II της εν λόγω έκθεσης, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων της 28ης Οκτωβρίου 2008.
                     Στο πλαίσιο αυτής της συνολικής αξιολόγησης, τα κράτη μέλη πρέπει να δώσουν ιδιαίτερη προσοχή στα εξής:
                     
                                 —
                              
                              
                                 στην προστασία του καταναλωτή και στη διασφάλιση του ότι τα διατεθειμένα έτοιμα προς χρήση προϊόντα που περιέχουν φωσφορούχο μαγνήσιο απομακρύνονται από τα προϊόντα τροφίμων σε χρήσεις εναντίον των παρασίτων των αποθηκευμένων τροφίμων και, στη συνέχεια, του ότι τίθεται σε εφαρμογή επαρκής επιπρόσθετη περίοδος αναμονής·
                              
                           
                                 —
                              
                              
                                 στην ασφάλεια του φορέα εκμετάλλευσης και στη διασφάλιση του ότι οι όροι χρήσης προϋποθέτουν την εφαρμογή επιπλέον εξοπλισμού για την ατομική και την αναπνευστική προστασία·
                              
                           
                                 —
                              
                              
                                 στην προστασία των φορέων εκμετάλλευσης και των εργαζομένων κατά τον υποκαπνισμό για χρήσεις σε εσωτερικούς χώρους·
                              
                           
                                 —
                              
                              
                                 στην προστασία των εργαζομένων κατά την επιστροφή τους (μετά την περίοδο υποκαπνισμού) για χρήσεις σε εσωτερικούς χώρους·
                              
                           
                                 —
                              
                              
                                 στην προστασία των παρευρισκόμενων ατόμων από τη διαρροή αερίων για χρήσεις σε εσωτερικούς χώρους·
                              
                           
                                 —
                              
                              
                                 στην προστασία πουλιών και θηλαστικών. Στις προϋποθέσεις άδειας περιλαμβάνονται μέτρα μετριασμού του κινδύνου, όπως το κλείσιμο οπών και η επίτευξη πλήρους αφομοίωσης κόκκων στο έδαφος, όταν απαιτείται·
                              
                           
                                 —
                              
                              
                                 στην προστασία των υδρόβιων οργανισμών. Στις προϋποθέσεις παροχής άδειας περιλαμβάνονται μέτρα μετριασμού του κινδύνου, όπως ζώνες προστασίας μεταξύ των περιοχών όπου έχει εφαρμοστεί η ουσία και των επιφανειακών υδάτινων συστημάτων, όταν απαιτείται.
                              
                           
               
                     269
                  
                  
                     Cymoxanil
                     CAS No 57966-95-7
                     CIPAC No 419
                  
                  
                     
                        1-[(E/Z)-2-κυανο-2-μεθοξυϊμινοακετυλο]-3-αιθυλουρία
                     
                  
                  
                     > 970 g/kg
                  
                  
                     1 Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ A
                     Επιτρέπονται μόνο χρήσεις για μυκητοκτονία.
                     ΜΕΡΟΣ B
                     Για την υλοποίηση των ενιαίων αρχών του παραρτήματος VI, πρέπει να ληφθούν υπόψη τα συμπεράσματα της έκθεσης επανεξέτασης σχετικά με το cymoxanil, και ειδικά τα προσαρτήματα I και II της εν λόγω έκθεσης, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων της 28ης Οκτωβρίου 2008.
                     Στο πλαίσιο αυτής της συνολικής αξιολόγησης, τα κράτη μέλη πρέπει να δώσουν ιδιαίτερη προσοχή στα εξής:
                     
                                 —
                              
                              
                                 στην ασφάλεια του φορέα εκμετάλλευσης και των εργαζομένων και στη διασφάλιση του ότι οι όροι χρήσης προϋποθέτουν την εφαρμογή επιπλέον εξοπλισμού για την ατομική προστασία·
                              
                           
                                 —
                              
                              
                                 στην προστασία των υπογείων υδάτων, όταν η δραστική ουσία εφαρμόζεται σε περιοχές με ευαίσθητο έδαφος ή/ και κλιματικές συνθήκες·
                              
                           
                                 —
                              
                              
                                 στην προστασία των υδρόβιων οργανισμών και στην υποχρέωση διασφάλισης του ότι οι συνθήκες παροχής της άδειας περιλαμβάνουν μέτρα μετρίασης του κινδύνου, όπως ζώνες προστασίας, όταν απαιτείται.
                              
                           
               
                     270
                  
                  
                     Dodemorph
                     CAS No 1593-77-7
                     CIPAC No 300
                  
                  
                     
                        cis/trans-[4-κυκλοδωδεκυλο]-2,6-διμεθυλομορφολίνη
                     
                  
                  
                     ≥ 950 g/kg
                  
                  
                     1 Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ A
                     Επιτρέπονται μόνο χρήσεις για μυκητοκτονία σε καλλωπιστικά φυτά σε θερμοκήπια.
                     ΜΕΡΟΣ B
                     Για την υλοποίηση των ενιαίων αρχών του παραρτήματος VI, πρέπει να ληφθούν υπόψη τα συμπεράσματα της έκθεσης επανεξέτασης σχετικά με το dodemorph, και ειδικά τα προσαρτήματα I και II της εν λόγω έκθεσης, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων της 28ης Οκτωβρίου 2008.
                     Στο πλαίσιο αυτής της συνολικής αξιολόγησης, τα κράτη μέλη πρέπει να δώσουν ιδιαίτερη προσοχή στα εξής:
                     
                                 —
                              
                              
                                 στην ασφάλεια του φορέα εκμετάλλευσης και των εργαζομένων και στη διασφάλιση του ότι οι όροι χρήσης προϋποθέτουν την εφαρμογή επιπλέον εξοπλισμού για την ατομική προστασία, όταν απαιτείται·
                              
                           
                                 —
                              
                              
                                 στην προστασία των υπογείων υδάτων, όταν η δραστική ουσία εφαρμόζεται σε περιοχές με ευαίσθητο έδαφος·
                              
                           Στις προϋποθέσεις παροχής άδειας πρέπει να περιλαμβάνονται μέτρα μετρίασης του κινδύνου, όταν απαιτείται.
                  
               
                     271
                  
                  
                     Μεθυλεστέρας του 2,5-διχλωροβενζοϊκού οξέος
                     CAS No 2905-69-3
                     CIPAC No 686
                  
                  
                     
                        μεθυλο-2,5-διχλωροβενζοϊκό
                     
                  
                  
                     ≥ 995 g/kg
                  
                  
                     1 Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ A
                     Επιτρέπονται μόνο χρήσεις σε εσωτερικό χώρο ως ρυθμιστικό της ανάπτυξης των φυτών και ως μυκητοκτόνο για τον εμβολιασμό των αμπελιών.
                     ΜΕΡΟΣ B
                     Για την υλοποίηση των ενιαίων αρχών του παραρτήματος VI, πρέπει να ληφθούν υπόψη τα συμπεράσματα της έκθεσης επανεξέτασης σχετικά με τον μεθυλεστέρα του 2,5-διχλωροβενζοϊκού οξέος, και ειδικά τα προσαρτήματα I και II της εν λόγω έκθεσης, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων της 28ης Οκτωβρίου 2008.
                  
               
                     272
                  
                  
                     Metamitron
                     CAS No41394-05-2
                     CIPAC No 381
                  
                  
                     
                        4-αμινο-4,5-διϋδρο-3-μεθυλο-6-φαινυλο-1,2,4-τριαζινο-5-όνη
                     
                  
                  
                     ≥ 960 g/kg
                  
                  
                     1 Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ A
                     Επιτρέπονται μόνο χρήσεις ως ζιζανιοκτόνο.
                     ΜΕΡΟΣ B
                     Κατά την αξιολόγηση εφαρμογών, για την παροχή άδειας σε φυτοπροστατευτικά προϊόντα που περιέχουν metamitron για χρήσεις άλλες εκτός από εκείνη για φυτά με βολβούς, τα κράτη μέλη πρέπει να δώσουν ιδιαίτερη προσοχή στα κριτήρια του άρθρου 4 παράγραφος 1 σημείο (β), και πρέπει να διασφαλίσουν την παροχή των απαραίτητων στοιχείων και πληροφοριών πριν από την παροχή της εν λόγω άδειας.
                     Για την υλοποίηση των ενιαίων αρχών του παραρτήματος VI, πρέπει να ληφθούν υπόψη τα συμπεράσματα της έκθεσης επανεξέτασης σχετικά με το metamitron, και ειδικά τα προσαρτήματα I και II της εν λόγω έκθεσης, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων της 28ης Οκτωβρίου 2008.
                     Στο πλαίσιο αυτής της συνολικής αξιολόγησης, τα κράτη μέλη πρέπει να δώσουν ιδιαίτερη προσοχή στα εξής:
                     
                                 —
                              
                              
                                 στην ασφάλεια του φορέα εκμετάλλευσης και στη διασφάλιση του ότι οι όροι χρήσης προϋποθέτουν την εφαρμογή επιπλέον εξοπλισμού για την ατομική προστασία, όταν απαιτείται·
                              
                           
                                 —
                              
                              
                                 στην προστασία των υπογείων υδάτων, όταν η δραστική ουσία εφαρμόζεται σε περιοχές με ευαίσθητο έδαφος ή/και κλιματικές συνθήκες·
                              
                           
                                 —
                              
                              
                                 στον κίνδυνο για τα πουλιά και τα θηλαστικά και για τα φυτά του εδάφους που δεν αποτελούν στόχο.
                              
                           Στις προϋποθέσεις παροχής άδειας πρέπει να περιλαμβάνονται μέτρα μετρίασης του κινδύνου, όταν απαιτείται.
                     Τα ενδιαφερόμενα κράτη μέλη πρέπει να απαιτήσουν την υποβολή περαιτέρω πληροφοριών αναφορικά με την επίδραση του μεταβολίτη εδάφους M3 επί υπογείων υδάτων, επί υπολειμμάτων σε εναλλασσόμενες καλλιέργειες, επί του μακροπρόθεσμου κινδύνου για τα εντομοφάγα πουλιά και επί του ειδικού κινδύνου για πουλιά και θηλαστικά που ενδέχεται να μολυνθούν από τη λήψη νερού στο χωράφι. Πρέπει να διασφαλίσουν ότι οι κοινοποιούντες, κατόπιν αιτήματος των οποίων το metamitron καταχωρήθηκε στο παρόν παράρτημα, παρέχουν τις εν λόγω πληροφορίες στην Επιτροπή το αργότερο ως τις 31 Αυγούστου 2011.
                  
               
                     273
                  
                  
                     Sulcotrione
                     CAS No 99105-77-8
                     CIPAC No 723
                  
                  
                     
                        2-(2-χλωρο-4-μεσυλοβενζοϋλο)κυκλοεξανο-1,3-διόνη
                     
                  
                  
                     ≥ 950 g/kg
                     Ακαθαρσίες:
                     
                                 —
                              
                              
                                 κυανίδιο του υδρογόνου: το ανώτερο 80 mg/kg·
                              
                           
                                 —
                              
                              
                                 τολουόλιο: το ανώτερο 4g/kg
                              
                           
                  
                     1 Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ A
                     Επιτρέπονται μόνο χρήσεις ως ζιζανιοκτόνο·
                     ΜΕΡΟΣ B
                     Για την υλοποίηση των ενιαίων αρχών του παραρτήματος VI, πρέπει να ληφθούν υπόψη τα συμπεράσματα της έκθεσης επανεξέτασης σχετικά με τη sulcotrione, και ειδικά τα προσαρτήματα I και II της εν λόγω έκθεσης, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων της 28ης Οκτωβρίου 2008.
                     Στο πλαίσιο αυτής της συνολικής αξιολόγησης, τα κράτη μέλη πρέπει να δώσουν ιδιαίτερη προσοχή στα εξής:
                     
                                 —
                              
                              
                                 στην ασφάλεια του φορέα εκμετάλλευσης και στη διασφάλιση του ότι οι όροι χρήσης προϋποθέτουν την εφαρμογή επαρκούς εξοπλισμού για την ατομική προστασία, όταν απαιτείται·
                              
                           
                                 —
                              
                              
                                 στον κίνδυνο για τα εντομοφάγα πουλιά, τα υδρόβια φυτά και τα φυτά του εδάφους που δεν αποτελούν στόχο, και στα αρθρόποδα που δεν αποτελούν στόχο.
                              
                           Στις προϋποθέσεις παροχής άδειας πρέπει να περιλαμβάνονται μέτρα μετρίασης του κινδύνου, όταν απαιτείται.
                     Τα ενδιαφερόμενα κράτη μέλη πρέπει να ζητήσουν την υποβολή περαιτέρω πληροφοριών σχετικά με την υποβάθμιση του εδάφους και του νερού από τη δραστική ουσία κυκλοεξαδιόνη και με τον μακροπρόθεσμο κίνδυνο για τα εντομοφάγα πουλιά. Πρέπει να διασφαλίσουν ότι ο κοινοποιών, κατόπιν αιτήματος του οποίου η sulcotrione καταχωρήθηκε στο παρόν παράρτημα, παρέχουν τις εν λόγω πληροφορίες στην Επιτροπή το αργότερο ως τις 31 Αυγούστου 2011.
                  
               
                     274
                  
                  
                     Tebuconazole
                     CAS No 107534-96-3
                     CIPAC No 494
                  
                  
                     
                        (RS)-1-p-χλωροφαινυλο-4,4-διμεθυλο-3-(1H-1,2,4-τριαζολο-1-υλομεθυλο)- πενταν-3-όλη
                     
                  
                  
                     ≥ 905 g/kg
                  
                  
                     1 Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ A
                     Επιτρέπονται μόνο χρήσεις για μυκητοκτονία.
                     ΜΕΡΟΣ B
                     Για την υλοποίηση των ενιαίων αρχών του παραρτήματος VI, πρέπει να ληφθούν υπόψη τα συμπεράσματα της έκθεσης επανεξέτασης σχετικά με την tebuconazole, και ειδικά τα προσαρτήματα I και II της εν λόγω έκθεσης, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων της 28ης Οκτωβρίου 2008.
                     Στο πλαίσιο αυτής της συνολικής αξιολόγησης, τα κράτη μέλη πρέπει να δώσουν ιδιαίτερη προσοχή στα εξής:
                     
                                 —
                              
                              
                                 στην ασφάλεια του φορέα εκμετάλλευσης και των εργαζομένων και στη διασφάλιση του ότι οι όροι χρήσης προϋποθέτουν την εφαρμογή επιπλέον εξοπλισμού για την ατομική προστασία·
                              
                           
                                 —
                              
                              
                                 στη διατροφική έκθεση των καταναλωτών στους μεταβολίτες της tebuconazoleς (τριαζόλη)·
                              
                           
                                 —
                              
                              
                                 στην προστασία των κοκκοφάγων πουλιών και των φυτοφάγων θηλαστικών και πρέπει να διασφαλιστεί το ότι στους όρους άδειας περιλαμβάνονται, όταν απαιτείται, μέτρα μετρίασης του κινδύνου·
                              
                           
                                 —
                              
                              
                                 στην προστασία των υδρόβιων οργανισμών και στην υποχρέωση διασφάλισης του ότι οι συνθήκες παροχής της άδειας περιλαμβάνουν μέτρα μετρίασης του κινδύνου, όπως ζώνες προστασίας, όταν απαιτείται.
                              
                           Τα ενδιαφερόμενα κράτη μέλη πρέπει να απαιτήσουν υποβολή περαιτέρω πληροφοριών, προκειμένου να επιβεβαιωθεί η αξιολόγηση του κινδύνου για τα πουλιά και τα θηλαστικά. Πρέπει να διασφαλίσουν ότι ο κοινοποιών, κατόπιν αιτήματος του οποίου η tebuconazole 1 καταχωρήθηκε στο παρόν παράρτημα, παρέχουν τις εν λόγω πληροφορίες στην Επιτροπή το αργότερο ως τις 31 Αυγούστου 2011.
                     Τα ενδιαφερόμενα κράτη μέλη πρέπει να διασφαλίσουν ότι ο κοινοποιών υποβάλλει στην Επιτροπή περαιτέρω πληροφορίες σχετικά με τις δυνητικά επιβλαβείς για το ενδοκρινικό σύστημα ιδιότητες της tebuconazoleς εντός δύο ετών από την έγκριση των κατευθυντήριων γραμμών δοκιμών του ΟΟΣΑ ή, εναλλακτικά, της Κοινότητας, σχετικά με επιβλαβείς ιδιότητες για το ενδοκρινικό σύστημα.
                  
               
                     275
                  
                  
                     Triadimenol
                     CAS No 55219-65-3
                     CIPAC No 398
                  
                  
                     
                        (1RS,2RS;1RS,2SR)-1-(4-χλωροφαινοξυ)-3,3-διμεθυλο-1-(1H-1,2,4-τριαζολο-1-υλο)βουταν-2-όλη
                     
                  
                  
                     ≥ 920 g/kg
                     ισομερές A (1RS,2SR), ισομερές B (1RS,2RS)
                     Διαστερεοϊσομερές A, RS + SR, εύρος: 70 ως 85 %
                     Διαστερεοϊσομερές B, RR + SS, εύρος: 15 ως 30 %
                  
                  
                     1 Σεπτεμβρίου 2009
                  
                  
                     31 Αυγούστου 2019
                  
                  
                     ΜΕΡΟΣ A
                     Επιτρέπονται μόνο χρήσεις για μυκητοκτονία.
                     ΜΕΡΟΣ B
                     Για την υλοποίηση των ενιαίων αρχών του παραρτήματος VI, πρέπει να ληφθούν υπόψη τα συμπεράσματα της έκθεσης επανεξέτασης σχετικά με την triadimenol, και ειδικά τα προσαρτήματα I και II της εν λόγω έκθεσης, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων της 28ης Οκτωβρίου.
                     Στο πλαίσιο αυτής της συνολικής αξιολόγησης, τα κράτη μέλη πρέπει να δώσουν ιδιαίτερη προσοχή στα εξής:
                     
                                 —
                              
                              
                                 στην παρουσία N-μεθυλοπυρρολιδόνης σε μορφοποιημένα προϊόντα όσον αφορά την έκθεση του φορέα εκμετάλλευσης, των εργαζόμενων και των παρευρισκόμενων ατόμων·
                              
                           
                                 —
                              
                              
                                 στην προστασία πουλιών και θηλαστικών. Όσον αφορά τους εν λόγω εντοπισμένους κινδύνους, πρέπει να επιβάλλονται μέτρα μετρίασης κινδύνου, όπως ζώνες προστασίας, όταν είναι απαραίτητο.
                              
                           Τα ενδιαφερόμενα κράτη μέλη πρέπει να διασφαλίσουν ότι ο κοινοποιών υποβάλλει στην Επιτροπή:
                     
                                 —
                              
                              
                                 περαιτέρω πληροφορίες για τις προδιαγραφές·
                              
                           
                                 —
                              
                              
                                 πληροφορίες για την περαιτέρω αντιμετώπιση της αξιολόγησης κινδύνου για τα πουλιά και τα θηλαστικά·
                              
                           
                                 —
                              
                              
                                 πληροφορίες για την περαιτέρω αντιμετώπιση του κινδύνου από τις επιβλαβείς επιπτώσεις για το ενδοκρινικό σύστημα στα ψάρια.
                              
                           Πρέπει να διασφαλίσουν ότι ο κοινοποιών, κατόπιν αιτήματος του οποίου η triadimenol καταχωρήθηκε στο παρόν παράρτημα, παρέχουν τις εν λόγω πληροφορίες στην Επιτροπή το αργότερο ως τις 31 Αυγούστου 2011.
                     Τα ενδιαφερόμενα κράτη μέλη πρέπει να διασφαλίσουν ότι ο κοινοποιών υποβάλλει στην Επιτροπή περαιτέρω πληροφορίες σχετικά με τις δυνητικά επιβλαβείς για το ενδοκρινικό σύστημα ιδιότητες της triadimenolς εντός δύο ετών από την έγκριση των κατευθυντήριων γραμμών δοκιμών του ΟΟΣΑ ή, εναλλακτικά, της Κοινότητας, σχετικά με επιβλαβείς ιδιότητες για το ενδοκρινικό σύστημα.»
                  
               
      
         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση επανεξέτασης.